google/wiki40b huggingface dataset:
Ranrike

Ránrike, Ranrikesyssel eller Ranrikesysla (norrønt Ránríki eller Ránríkisýsla) var i middelalderen et syssel i Norge som omfattet den nordlige delen av Båhuslen (det nåværende svenske landskapet Bohuslän).

Etymologi

Det er blitt hevdet i ikke-norsk litteratur at navnet er avledet av den norrøne gudinnen for sjøen, Ran. Det er ikke nødvendigvis riktig. Det kan komme fra rani i betydningen «snute» eller «spiss», noe filologene mener er betydningen bak stedsnavnet Ranheim etter et høyt nes der. Rana kommer sannsynligvis fra raðr i betydningen rask, hurtig etter strømmen i fjorden. Randsfjorden antagelig av rönd i betydningen rand, kant.

Administrativ historie

Etter Norges tidligste rikssamling på slutten av 800-tallet tilsvarte Ranafylke (merk skrivemåten) dagens Bohuslän. Ved kong Sverres inndeling av landet i sysler mot slutten av 1100-tallet ble Ranafylke delt i Ranrikesysla i nord og Elfsysla i sør. Senere i middelalderen ble disse sysler igjen slått sammen til Båhuslen. Etter denne tid betegnet Viken det tidigere Ranrikesyssel (det vil si nordlige Båhuslen).
Ranrikesyssel strakk seg fra Svinesund i nord til Havstensfjorden og Bevja, ved Oddevold i sør. Tingstedet lå ved Hornborgatinget, rett sør for nåværende Hamburgsund. På plassen er det idag en etterligning av en vikingeby, Hornbore by.
Geistlig tilhørte det Ránrikis prófastdœmi i Oslo bispedømme.

Omtalt hos Jordanes

Den gotiske lærde Jordanes nevner to folk ved navn Aeragnaricii (3.23) og Ranii (3.24) som levde i Scandza (Skandinavia). Aeragnaricii opptrer i serier. Det er vanligvis tolket som en skrivefeil for *ac ragnaricii, «og Ragnaricii’ene». Det siste ordet er åpen for oversettelse, det kommer fra to deler, riki = rike eller kongedømme, og ragna = til herskerne, i betydningen gudene, jf. Ragnarok. Begge ordene kommer fra det indoeuropeiske *reg-, herske. Ved at Ragnaricii nevnes ved siden av Raumaricii (Romerike) antyder det at det kan være Ranrike.

Omtalt hos Snorre Sturlasson

I Snorre Sturlasons Heimskringla, eller Sagaene til de norske kongene, nevnes Erik Emundsson, det vil si Erik Anundsson, som Ranrikes hersker, kun for å bli straffet av den store norske kongen Harald Hårfagre som tilbrakte en vinter ved å angripe området fra sjøen: «Kong Harald drog ut til Tønsberg til skipene sine om vinteren; han gjorde dem klare, seilte øst over fjorden, og la så hele Vingulmark under seg. Han var ute på hærskip hele vinteren og herjet i Ranrike.» 
Videre forteller Snorre at gøtene om våren stengte elva Gøtaelva, men kong Harald herjet på begge sider av elva uansett. Da red gøtene i mot ham med en veldig hær og kjempet mot norskekongen. Det ble stort mannefall, men kong Harald seiret. Deretter herjet han enda mer. I ett av de påfølgende slagene falt en mann ved navnet Rane Gautske, hvilket er et pussig sammentreff med tanke på navnlikhetene på både for- som etternavn.
Ambedkar Nagar (distrikt)

Demografi

Ved folketellingen i 2011 var det 2 398 709 innbyggere i distriktet, mot 2 026 876 i 2001. Den urbane befolkningen utgjør 11,74 % av befolkningen.
Barn i alderen 0 til 6 år utgjorde 13,53 % i 2011 mot 19,40 % i 2001. Antallet jenter i den alderen per tusen gutter er 942 i 2011.
Virga (sommerfugl)

Utseende

Små til middelsstore (vingespenn gjerne 20-30 millimeter), brune smygere. Grunnfargen er nokså mørk brun, ofte med små, lyse flekker. Undersiden er lysere på farge. Artene er regnet som vanskelige å skille fra hverandre.

Levevis

De aller fleste har larver på gress eller andre enfrøbladete planter.

Utbredelse

Slekten er utbredt fra Mexico i nord til Argentina i sør.
Julie Øksnes

Karriere

Julie Øksnes filmdebuterte med en mindre rolle i Arne Skouens Omringet (1960), men har siden konsentrert seg mest om teater. Hun har spilt ved en rekke forskjellige teatre, men har vært aller mest aktiv ved Det norske teatret. Blant hennes viktigste teaterroller kan en nevne Stabbursmusa i Thorbjørn Egners Dyrene i Hakkebakkeskogen (Trøndelag Teater, 1971), Rottejomfruen i Henrik Ibsens Lille Eyolf (Trøndelag Teater, 1972), Ingrid i Ibsens Peer Gynt (Trøndelag Teater, 1973), Indianna i Olav Duuns Medmenneske (Det norske teatret, 1976), Andrine i Oskar Braatens Bra mennesker (Det Norske Teatret, 1978), Anne Signekjerring i Ludvig Holbergs Barselstuen (Det Norske Teatret, 1990) og Frøken Pruseluska i Astrid Lindgrens Pippi Langstrømpe (Nordland Teater, 1996).
Hun hadde rolle som moren til Ronnie (Trond Peter Stamsø Munch) i ungdomsfilmen Piratene (1983). Øksnes har vært aktiv på fjernsyn, blant annet i Nitimemordet (1976), den første av flere kriminalserier med Helmer & Sigurdson. Fra slutten av 1970-tallet var hun også tilknyttet Fjernsynsteatret, hvor hun medvirket i produksjoner som Den som henger i en tråd (1980) av Nini Roll Anker, Medmenneske (1981) av Olav Duun, Av måneskinn gror det ingenting (1987) av Torborg Nedreaas, og Dødsdansen (1991) av August Strindberg. I 2002 medvirket hun i den populære NRK-miniserien Lekestue (2002), men er mest kjent for sin rolle som den Alzheimer-syke Ingeborg i seersuksessen Himmelblå som gikk på NRK fra 2008 til 2010. Øksnes hadde i 2014 med en gjesterolle i TV 2s såpeserie Hotel Cæsar.
I tillegg har Øksnes også vært aktiv i Radioteatret i mange år og har også drevet med dubbing.
Naoji Ito

Japans herrelandslag

Naoji Ito spilte 1 landskamper for Japans herrelandslag.
Hong bao

Hong Bao (kinesisk: 红包; tradisjonell kinesisk: 紅包; pinyin: hóngbāo, kantonesisk 利是, 利市、利事 lei6 si6, hokkien Ang Pow; vietnamesisk: lì xì) er røde konvolutter med pengegaver som overrekket til østasiatiske fester av kinesisk merke, som kinesisk nyttår eller ved bryllup.
Rødt er lykkefargen i kinesisk kultur. Konvoluttene kan utformes med stor flid med forsiringer i for eksempel gult eller gull, med bilder av lykkegyder som Fu Lu Shou. Beløpet som overrekkes er gjerne sammensatt etter kinesisk numerologi, for at det skal treffe lykketall.

Opprinnelse

Under Qin-dynastiet er det kjent at de eldre trådte mynter på rød tråd. Disse pengene ble kalt yāsuì qián (壓祟錢) det vil si «penger som jager vekk onde ånder», og det var tanken å beskytte en fra den yngre generasjon fra sykdom og død. Disse yāsuì qián ble erstattet med røde konvolutter etter at trykkekunsten kom i mer allmenn bruk. Med en liten skriveendring har uttrykket også fått en annen betydning.

Nyttårsfesten

Til det kinesiske nyttår (vårfesten) er det fremfor alt barn («ikke-voksne») som får slike pengekonvolutter, yāsuì qián (tradisjonell kinesisk: 壓歲錢). I kinesisk kultur regnes man tradisjonelt ikke for voksen før man er gift.
Ved den såkalte løvedansen overrekkes løven symbolsk pengegaver i Hong Bao for å mildne den.

Bryllup

Ved kinesiske bryllup inngår hong bao som fast innslag. Brudgommen må tilkjempe seg tilgang til sin tilkommendes dør, og ett av virkemidlene er utdeling av hong bao.
London-Nytt

London-Nytt var en av de største illegale avisen i Norge under andre verdenskrig.
Avisen ble utgitt i nesten 2 1/2 år (1942–1944), hvor Oslo og den nasjonale delen kom ut med i alt 540 nummer, og over 1.5 millioner eksemplarer. Herlov Rygh ble utnevnt som «pressesjef» av Hjemmefrontens ledelse. Petter Moen og Andreas Riis var hovedredaktører for avisen.
Intel C++ Compiler

Intel C++ Compiler, også kjent som icc og icl, er en gruppe C og C++-kompilatorer fra Intel, som er tilgjengelige for Microsoft Windows, Mac OS X, Linux og Intel-baserte utstyr som benytter Android.
Kompilatorene genererer optimalisert kode for 32-biter x86 og 64-biter x86-64 mikroprosessorer fra Intel, og kode som ikke er optimalisert for kompatible kloner, deriblant fra AMD. En spesifikk utgave (11.1) er tilgjengelig for utvikling av Linux-baserte applikasjoner for Intel Itanium.
Siste versjon er versjon 17.0 (XE 2017), som ble lansert 1. april 2016.
Bernhard Borge

Bernhard Borge er pseudonymet forfatteren André Bjerke brukte i de fleste av sine kriminalromaner og -novellesamlinger. Pseudonymet er også brukt på samarbeidsprosjekter, som Døde menn går i land (skrevet sammen med Bjørn Carling) og Onkel Oscar-bøkene (skrevet sammen med Harald Tusberg). 
Bernhard Borge er dessuten navnet på jeg-fortelleren i de tidlige romanene. Romanpersonen Bernhard Borge er kriminalforfatter, og presenterer seg som forfatteren av de «urkoselige» Theodor Todd-fortellingene. I virkeligheten var Theodor Todd hovedperson i André Bjerkes første forsøk som krimforfatter. En fortelling ble trykt i første nummer av Rivertonklubbens magasin Alibi.
Systemisk lupus erythematosus

Etiologi og patogenese

Årsaken til SLE er ukjent. Sykdommen karakteriseres av en betennelsestilstand i hele kroppen.

Genetisk

Det er ikke avdekket noe gen som gir SLE, men det er observert at sykdommen kan følge familier og etniske grupper. Man har identifisert flere gener som er assosiert med utvikling av sykdommen, men de gir kun en risikoøkning. Det er sannsynlig at det kreves en ytre påvirkning i form av én eller flere miljøfaktorer for å utløse sykdommen.

Forekomst

SLE er omtrent ti ganger vanligere blant kvinner enn menn. Sykdommen er også hyppigere blant fargede enn nordeuropeere. I Norge er det bereget at omtrent 2000 kvinner har SLE

Symptomer og funn

SLE kan affisere nær sagt alle organer og kan gi et veldig bredt spektrum av plager. Sykdommen er derfor ofte omtalt som en imitatorsykdom. 
Det mest klassiske tegnet er sommerfuglutslett.
MV «Rachel Corrie»

MV «Rachel Corrie» er et 499 bruttotonn motorskip (coaster) som opereres av Free Gaza Movement og brukes som nødhjelpsskip. Skipet er oppkalt etter Rachel Corrie, som ble drept av en israelsk pansret bulldoser i 2003 mens hun forsøkte å beskytte et palestinsk hjem mot ulovlig rivning. Skipet ble bygget av J.J. Sietas i Hamburg i 1967, og har tidligere hatt navnene Carsten, Norasia Attika, Manya og Linda. Skipet har vært registrert i Phnom Penh i Kambodsja siden 2005 og ble kjøpt på auksjon av Free Gaza Movement i 2010, etter at skipet og mannskapet hadde blitt etterlatt av det tidligere eierselskapet, som gikk konkurs.

Humanitæroppdrag til Gaza

31. mai 2010 seilte «Rachel Corrie» med retning den beleirede Gazastripen for levere nødhjelp. Til tross for gjentatte oppfordringer fra Irlands regjering og andre om at skipet måtte få komme frem, ble det bordet av Israel i internasjonalt farvann 5. juni, noe som fikk stor internasjonal medieoppmerksomhet
Jiří Rusnok

Utdanning og yrkeskarriere

Rusnok er utdannet ved Universitetet for økonomi i Praha. 
Han startet sin yrkeskarriere i «Statens planleggingskomité», og jobbet senere i det føderale departementet for strategisk planlegging, der han ledet seksjonen for sosial strategi. Han jobbet en kort periode i det føderale departementet for arbeid og sosialtjenester. Fra 1992 til 1998 ledet han den sosial-økonomiske avdelingen ved Czechoslovak Confederation of Trade Unions. I 1998 ble han viseminister i departementet for arbeid og sosialtjenester, og fra april 2001 til juli 2002 var han Tsjekkias finansminister. Etter dette var han industri- og handelsminister, fram til mars 2003. 
Fra 2003 til 2013 jobbet han i det internasjonale finanskonsernet ING sitt kontor som hadde ansvar for Tsjekkia og Slovakia. Samtidig, fra 2005 til 2012, var han president for det tsjekkiske pensjonsfondsforbundet, Association of Pension Funds of the Czech Republic og også styreformann og generaldirektør for ING PF AS. Han var styreformann i Committee for the Financial Market fra 2006 til 2009, dette er et rådgivende organ for styret i Tsjekkias nasjonalbank. Fra 2009 til 2013 var han president for Audit Public Oversight Council (tilsvarende Riksrevisjonen i Norge), og fra 2010 til 2013 var han medlem av regjeringens National Economic Council. 
Rusnok dannet på oppdrag fra president Miloš Zeman et forretningsministerium i juni 2013, for å fungere som regjering etter Petr Nečas' regjering. Han satt som statsminister fra 25. juni 2013 til 29. januar 2014. Den 1. mars 2014 ble han medlem av styret i Tsjekkias nasjonalbank, og 1. juli 2016 overtok han som sentralbanksjef etter Miroslav Singer.
2. divisjon fotball for menn 1995

Opp- og nedrykk

Ett lag fra hver avdeling rykket opp til 1. divisjon.
Totalt 19 lag rykket ned og ble erstattet av de 19 avdelingsvinnerne i 3. divisjon. Fem lag rykket ned fra avdeling 6, i tillegg rykket Sogndal 2 ned fra avdeling 2. Dermed fikk de to beste 10.-plassene (Pors og Hana) beholde plassen.
Opprykk: Elverum, Ullern, Mjøndalen, Vidar, Byåsen og Harstad
Eidsvoll Ullensaker Blad

Eidsvoll Ullensaker Blad (EUB) er en avis som kommer ut på Eidsvoll i Akershus. Den kom ut første gang i juni 1901 under navnet Eidsvold Blad. EUB dekker kommunene Ullensaker, Gjerdrum, Nannestad, Eidsvoll og Hurdal og gis ut tirsdager, onsdager, torsdager og lørdager. Eidsvoll Ullensaker Blad er en av de få gjenværende lokalavisene i Norge som er uavhengig og ikke eies av ett stort mediehus. 
Avisen startet i 1977 parallellutgaven Ullensaker Blad. I 2005 endret avisa navnet til Eidsvoll Ullensaker Blad.
Talavera esyunini

Utseende

Talavera esyunini er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Microsphinx pumilum

Utseende

En liten, nattfly-lignende, gråbrun svermer. Bakvingene er gule med mørk kant.

Levevis

Larvene lever på planter i maureslekten (Galium, maurefamilien).

Utbredelse

Arten er bare kjent fra Sør-Afrika.
Bryting under Panamerikanske leker 1959

Bryting under Panamerikanske leker 1959 ble arrangert i Chicago i Illinois, USA fra 27. august til 7. september 1959. Det var totalt 8 vektklasser i fristil og USA ble beste nasjon, de vant alle åtte gullmedaljene.
Utforskning av Mars

Utforskningen av Mars har vært en viktig del av Sovjetunionen, USA, Europa og Japans program for utforskning av verdensrommet. Dusinvis av robot-romsonder, inkludert banesonder, landingsfartøy og rovere har blitt sendt mot Mars siden 1960-tallet. Disse oppdragene hadde som mål å samle data om nåværende forhold og finne svar på spørsmål om Mars' historie så vel som forberede et mulig bemannet oppdrag på Mars. Spørsmålene som er reist av det vitenskapelige samfunnet forventes å ikke bare gi en bedre forståelse av den røde planeten, men også gi ytterligere innsikt i fortiden, og muligens fremtiden, til jorden.
Utforskningen av Mars har blitt til en betydelig økonomisk kostnad der omtrent to tredjedeler av alle romfartøy med Mars som mål svikter før oppdraget er ferdig og noen svikter før selve oppdragene begynner. En så høy feilprosent kan tilskrives kompleksiteten og det høye antallet variabler som er involvert i en interplanetarisk ferd, og har ført til at forskerne spøkefullt snakker om en «stor galaktisk Ghoul» som livnærer seg på marssonder. Dette fenomenet er også uformelt kjent som marsforbannelsen. Per juli 2011 er det én fungerende del av utstyret på overflaten av Mars som sender signaler tilbake til jorden; Opportunity.
I oktober 2009 ble en avtale inngått mellom USAs romfartsorganisasjon NASA og Den europeiske romfartsorganisasjon (ESA) med tanke på å øke samarbeidet og utvide felles evner, ressurser og kompetanse for å fortsette utforskningen av Mars. Denne avtalen er kalt Mars Exploration Joint Initiative (MEJI).
Røstad skole

Røstad skole (Røstad offentlige skole) var en statlig skole for barn med lærevansker i Levanger i Nord-Trøndelag. Skolen åpnet i 1903 etter at staten i 1896 hadde overtatt den ene av de to spesialskolene i Oslo, Institutt for Åndssvake Gutter på Lindern i Oslo som var stiftet og drevet av Hans Hansen. Flyttingen skulle dekke behovet for en slik skole nordafjells.
18 til I Die

Innspilling og produksjon

Albumet ble skrevet, spilt inn og produsert av Adams og R.J. "Mutt" Lange i et hus i Ocho Rios, Jamaica mellom vinteren 1994 og sommeren 1995, samt i to forskjellige hus i Provence, Fankrike mellom høsten 1995 og våren 1996. Innspillingen ble gjort med Warehouse Studio Mobile Unit. Selv miksingen ble gjort i et hus i Provence, Frankrike, i mars 1996 av Bob Clearmountain. Adams spilte også noen av sangene fra albumet live før utgivelsen: «Let's Make A Night To Remember» ble spilt under en lydsjekk på en konsert i 1993 under turnéen «So Far So Good World Tour». De tolv sangene var ferdigstilte i 1995, men han gikk senere tilbake og spilte inn to nye sanger: «The Only Thing» og «18 til I Die», og oppkalte albumet etter sistnevnte.

Utgivelse

Bryan hadde ikke noe press på seg under innspillingen av dette albumet, da det ikke var noe press på ham for å lage en stor hit etter suksessen med Waking Up the Neighbours og So Far So Good. Adams ga ut «The Only Thing» i mai og promoterte med konserter over hele verden. Han spilte også på show som The Today Show og The David Letterman Show.
«18 Til I Die» var en stor kommersiell suksess med utgivelsen i Europa. I Storbritannia havnet albumet på 1.-plass på albumlisten, til tross for dårlige salgstall i USA, hvor albumets høyeste listeposisjon var 31.-plass på Billboard 200, hvor den ble i tre uker. I Canada havnet albumet på 4.-plass. I slutten av juni 1996 ble albumet gitt ut i Australia, New Zealand og resten av Europa. Albumet var inne på topp i Nederland, Belgia, Sveits, Finland, Norge, Østerrike, Sverige, Tyskland og Australia, og topp 20 i Frankrike.
Albumet solgte til platina i USA, og er det siste studioalbumet fra Adams som har oppnådd dette i landet. Albumet var stort sett ikke spilt på rockeshow i USA etter hans suksess med ballader.
18 til I Die inkluderte hitsinglene «The Only Thing That Looks Good on Me Is You», «Have You Ever Really Loved a Woman», «Let's Make a Night to Remember», «Star», og «18 'Til I Die», som alle fikk egne musikkvideoer. «Have You Ever Really Loved a Woman» havnet på førstplass på singellisten i USA, mens «Let's Make a Night to Remember» havnet på 24.-plass. Alle singlene gjorde det bra i Europa. «The Only Thing That Looks Good on Me Is You» var den mest suksessfulle sangen på rockelister, og havnet på 5.-plass på UK Singles Chart og 1.-plass på Canadian Singles Chart. Sangen blir av mange sett på som en av de mest populære sangene av Bryan Adams, og musikkvideoen ble spilt mye på TV.

Albumforskjeller

Den australske versjonen av 18 til I Die hadde sangen «I Finally Found Someone» (en duet med Barbra Streisand) istedenfor «You're Still Beautiful to Me» og hadde et annet omslag med lilla bakgrunn, samt at sporene var i forskjellig rekkefølge. Den japanske utgaven hadde bonussporet «Hey Elvis».
Stubbdal

Stubbdal er en gård og ei grend som ligger innerst i Åsa, i Norderhov i Ringerike kommune. Ovenfor Stubbdal ligger Damtjern, som er et yndet utgangspunkt for turer innover Nordmarka, både sommer og vinter. Det går vei fra Åsakrysset nede ved Steinsfjorden opp til Damtjern. Mellom Åsakrysset og Damtjern finner man også de historiske sporene etter Kjerraten i Åsa, ved Kjerratmuseet.
Gården har gårdsnummer 14 i Ringerike.
NJFF jaktfelt

Klasser

Alle kaliber fra .22 LR og oppover er tillatt. Det er to utstyrsklasser, jegerklasse og sporter.
Jonas P. S. Collett

Bakgrunn

Han var sønn av Christine Stillesen (1803–1875) og Peter Collett (1799–1875) som var sønn av Peter Collett (1766–1836) som var sønn av Peter Collett (1740–1786) som var sønn av Peter Collett (1694–1740), og av slekten Collett.
Jonas ble født på farfarens eiendom Hassel Jernværk. Efter å ha blitt student i 1849 ble det examen philosophicum i 1850 før han i 1851 oppnådde et stipend for å studere mineralogi i områdene ved Røros. Så ble han amanuensis hos den metallurgiske docent.
Han var i 1854 blant de første elever som ble sendt til Sverige for utdanning hos fysikkprofessor Erik Edlund (1819–1888) og stasjonssjef E. Preumayr i Stockholm. De andre var J. L. Fugllie, C. J. Hwallmann og Conrad Bagge.

Karriere

Etter kurset ble Collett og Bagge stasjonert ved telegrafen i Drammen, og den 21. mai 1855 sendte han et telegram til telegrafdirektøren, det eldste bevarte norske telegram.
I 1857 var inspektør i Fredrikshalds telegrafidistrikt, og sjef for montør- og anleggsgruppen da man innførte telegrafi til Lillesand. Fra 1858 til 1869 var han i toppledelsen ved Christiania Telegrafdistrikt som telegrafinspektør.
Collett, som i 1862 hadde vært på studiereise i London for å se på det siste innen kabler, ble raskt landets fremste kabelekspert og tilstede i Arendal i 1867 da de førte i land den første trans-skagerrakske kabel med kabelskipet «Chevy Chase». Fra 1869 var han telegrafintendant. En intendant er en bestyrer og en som har oppsyn med installasjoner. Collett ble kanskje mest kjent da han var direktør for Telegrafverket en kort periode i 1892. Stillingen var midlertidig 2. august til 20. november.
Jonas Peter Severin var også gift, først i Lillesand i 1867 med overtollbetjentdatter Anna Marie Due (1839—1873) fra Flekkefjord, så i 1874 med Sofie Haslund (1847—1875) og i 1880 med Johanne Habersdorff Brock (1834) fra Ullensvang, som var lærerinne og fra 1876 sertifisert telegrafist. Deres datter Cathrine (1881–1963) ble gift med høyesterettsadvokat Jacob Brock Utne (1867–1954).
Colaciticus

Utseende

Middelsstore, oransje og svarte sommerfugler. Vingenes overside er for det meste oransje, men med bredt brunsvarte ytterkanter.

Levevis

Disse sommerfuglene lever i tropisk og subtropisk skog.

Utbredelse

Slekten er utbredt i Sør-Amerika.
Brit Hovland

Brit Hovland er en norsk dukkemaker og scenograf.
Hun har blant annet laget dukkene og scenografien til Dårekisten Teaters oppsetning Prinsessen på erten, som hadde premiere i 2003.
Opioider

Opioider tilhører gruppen analgetika og er en fellesbetegnelse på stoffer som kan binde seg til opioidreseptorer, blant annet i sentralnervesystemet hvor de gir ønskede smertestillende effekter. Andre mindre ønskelige virkninger ved medisinsk bruk av opioider er kvalme, forstoppelse, hemming av pusterefleksen, rus og sløret bevissthet. Ved gjentatt administrering av opioider kan det utvikles toleranse, samt fysisk og/eller psykologisk avhengighet. Virkningen av opioider oppheves av opioidantagonister som naloxon. 
Opioider må ikke forveksles med opiater, som er en gruppe medikamenter med delvis overlappende innhold.
En viktig undergruppe er opiumsalkaloider, også kalt opiater. Disse er fremstilles fra opiumsvalmue. Eksempler er morfin, heroin, kodein og oksykodon. 
Det finnes en rekke helsyntetiske opioider som ikke er kjemisk beslektet med opiatene, flere av disse er meget potente. Eksempler på syntetiske opioider er metadon, buprenorfin, fentanyl, ketobemidon, petidin og dekstropropoksifen.

På nervenivå

Smertesignaler fra skadet vev går inn i ryggmargen gjennom nervefibre av typen Ad og C. Der kobler de seg på den oppadstigende smertebanen (Tractus spinothalamicus), som sender signalene videre opp til hjernen. I koblingspunktet ligger en del ekstra nerveceller kalt internevroner. Disse kan dempe smertesignalet, og det antas at en del av virkemåten til opioider er å stimulere disse internevronene, slik at de øker sin smertedemping.
I tillegg blir smertesignalene dempet av nedadgående baner fra Raphe-kjernene og Periakveduktal grå substans (som er navn på områder i hjernestammen). Opioider stimulerer indirekte disse nedadgående banene ved å fjerne GABA-inhibering.

Beskrivelser

Avhengighet innebærer abstinenssymptomer hvis forbruket opphører i en periode.
Toleranse, betyr at det kreves større og større doser for å fremkalle samme virkning.
A Mighty Heart

A Mighty Heart er en biografi skrevet av Mariane Pearl om hennes avdøde mann, den amerikanske journalisten Daniel Pearl, som ble kidnappet og henrettet av pakistanske militante som var tilhengere av Al-Qaida.
Boken ble publisert i 2003, og senere filmatisert med Dan Futterman i rollen som Daniel Pearl og Angelina Jolie i rollen som Mariane Pearl. Filmen ble lansert i 2007, og handler også amerikanske myndigheters forsøk på finne de ansvarlige for kidnappingen og drapet, og stille de skyldige for retten.